
545400 SIGHIŞOARA

Str. Muzeului nr. 7, Tel./Fax. 0265-771278

      H O T Ă R Â R E A   NR.   164
            din 26 septembrie 2013  

privind avizarea unui schimb de locuinţe, aflate în administrarea S.C. Apă Termic Transport S.A.

Consiliul Local al Municipiului Sighişoara, întrunit în ședință ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 20069/13.09.2013, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere prevederile Legii nr. 114/1996, legea locuinţei, republicată, cu modificările şi completările ulterioare, cu precădere cele ale art. 72 care stipulează că “dispoziţiile prezentei legi privind închirierea locuinţelor se completează cu dispoziţiile Codului civil privind contractul de locaţiune”;

Văzând prevederile art. 1763, art. 1777 şi următoarele din Legea nr. 287/2009 privind Codul civil, republicat, cu modificările şi completările ulterioare;


Luând în considerare solicitarea, înregistrată la Municipiul Sighişoara sub nr. 20049/13.09.2013, formulată de cei doi chiriaşi, Joldeş Codruţa şi Bănărescu (fostă Purcariu) Erika, din locuinţele închiriate, situate în Municipiul Sighişoara, str. Miron Neagu, nr.7, ap. 8, respectiv str. Miron Neagu, nr.8, ap. 4, prin care îşi exprimă dorinţa de a face între ei schimbul de locuinţe, aflate în administrarea S.C. Apă Termic Transport S.A., precum şi acordul înregistrat sub nr. 1832/12.09.2013 al S.C. Apă Termic Transport S.A. cu privire la realizarea schimbului de locuinţe;

Având în vedere Raportul de specialitate comun al Arhitectului Şef şi al Direcţiei Administrarea Patrimoniului, înregistrat cu nr. 20068/13.09.2013, cu propunerea de avizare a schimbului de locuinţe;

Având în vedere avizele favorabile ale tuturor comisiilor pe domenii de specialitate;

În baza art. 36 alin. 2 lit. ,,c”, alin. 5 lit. ,, b” şi alin. 9, art. 45 alin. 3 şi a art. 115 alin. 1 lit. ,,b’’ din Legea nr. 215/2001, Legea administraţiei publice locale, republicată, cu modificările şi completările ulterioare,
                                           H O T Ă R Ă Ş T E :

Art.1. Se avizează schimbul de locuinţe între chiriaşii, titulari ai contractelor de închiriere de locuinţe, astfel :
- chiriaşul Joldeş Codruţa, titularul contractului de închiriere nr. 56/07.01.2003, aşa cum a fost modificat şi completat prin actele adiţionale, a locuinţei situate în Municipiul Sighişoara, str. Miron Neagu, nr. 7, etaj III, ap. 8, va face schimb cu 

- chiriaşul Bănărescu (fostă Purcariu) Erika, titularul contractului de închiriere nr. 41/25.11.2004, aşa cum a fost modificat şi completat prin actele adiţionale, a locuinţei situate în Municipiul Sighişoara, str. Miron Neagu, nr. 8, etaj I, ap. 4.
Art.2. Administratorul S.C. Apă Termic Transport S.A. va încheia noile contracte de închiriere, ca urmare a avizării efectuării schimbului solicitat.
Art.3. Cu ducerea la îndeplinire a prevederilor prezentei hotărâri se încredinţează Primarul municipiului, personalul Compartimentului Spaţiu Locativ din cadrul aparatului de specialitate al acestuia şi S.C. Apă Termic Transport S.A.
Art.4. Prin grija d-rei Fleşariu Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului municipiului, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.
PREŞEDINTE DE ŞEDINŢĂ,
  


Octavean Șuteu                                        

      Contrasemnează/Avizat pentru legalitate

         SECRETAR,



         Anca Fleşariu

Prezenta s-a difuzat astfel :

1 ex. dos. hotărâri ;

1 ex. dos. şedinţă ;

1 ex. Instituţia Prefectului - Judeţul Mureş ;

1 ex. Primar ;

1 ex. Viceprimar ;

1 ex. Secretar ;
1 ex. Compartiment spațiu locative;
1 ex. S.C.ATT S.A.
8 ex.

AF/FM

